Naim Araidi

Naim Araidi (født 2. april 1950 i Maghar i Israel, død 2. oktober 2015«Tidligere Israel-ambas­sa­dør til Norge er død» , abcnyheter.no, 3. oktober 2015.) var en israelsk lyriker, litteraturprofessor og diplomat. Han var Israels ambassadør i Norge fra 2012 til 2014. Araidi tilhørte den arabisk drusiske minoriteten i Israel.Hans Henrik Fafner: «Sendemannen», Morgenbladet, 2. august 2012.

 Bakgrunn og virke 
Araidi var utdannet med bachelor- og mastergrader fra Universitetet i Haifa og hadde doktorgrad i hebraisk litteratur fra Bar-Ilan-universitetet. Han arbeidet ved Universitetet i Haifa, Bar-Ilan-universitetet, Gordon College of Education og den arabiske lærerhøyskolen i Israel.«Ambassadøren» , Israels ambassade i Norge. Araidi har også medvirket i ukentlige barne- og aktualitetsprogrammer på arabiske i israelsk fjernsyn.

I sitt litterære virke skrev Araidi dikt på arabisk så vel som hebraisk. Han utgav åtte diktsamlinger og har også utgitt barnebøker.

Araidi ble i 2012 utnevnt til Israels ambassadør i Norge.«Integration at Israel's embassy in Norway», ynet news, 6. juni 2012. Han måtte trekke seg i 2014 etter anklager om seksuell trakassering av kvinnelige ansatte ved ambassaden, og ble etterfulgt av Raphael Schutz.

 Utmerkelser 
Araidi mottok flere priser for sin lyrikk.«Writing a Nation: Israel at 50», CBC Radio Canada, 5. februar 1998.

 Referanser 

Kategori:Israelske forfattere
Kategori:Israelske diplomater
Kategori:Israelske ambassadører
Kategori:Israels ambassadører til Norge
Kategori:Personer fra Haifa
Kategori:Personer fra subdistriktet Safed i Israel
Kategori:Alumni fra Universitetet i Haifa